Jeff Bezos pune la bătaie 2 miliarde de dolari pentru un contract cu NASA. Misiunea în care vrea să se implice.
Compania lui Jeff Bezos, Blue Origin, vrea să cumpere un contract cu NASA. În aprilie, NASA a ales SpaceX a lui Elon Musk pentru programul Artemis. Demersul Blue Origin vine la o săptămână după ce Bezos a zburat în Spațiu.
Jeff Bezos nu se oprește după ce a ajuns în Spațiu. Vrea să se implice în misiunea pentru revenirea pe Lună și pune la bătaie 2 miliarde de dolari. Blue Origin a pierdut în luna aprilie în fața SpaceX contractul pentru lansarea misiunii Artemis. Însă, compania lui Jeff Bezos nu lasă lucrurile astfel. Într-o scrisoare către administratorul NASA, Jeff Bezos și-a luat angajamentul să plătească 2 miliarde de dolari în următorii 3 ani. Banii ar ajuta NASA să ducă un om înapoi pe Lună."În loc de această abordare de a accepta o singură sursă, NASA ar trebui să îmbrățișeze strategia originală legată de competiție", a fost mesajul lui Bezos către NASA.Bezos nu se mai gândește deloc la Amazon. Blue Origin reprezintă prioritatea lui, iar după lansarea de săptămâna trecută a avut o idee controversată."Trăim pe această planetă frumoasă. Trebuie să luăm toate industriile care poluează și să le trimitem către Spațiu. Și astfel să păstrăm Pământul ca această planetă superbă", spunea Bezos.